b'\n_START_ARTICLE_\nKlaip\xc4\x97dos kariljonas\n_START_PARAGRAPH_\nKlaip\xc4\x97dos kariljonas \xe2\x80\x93 kariljonas, 2006 m. \xc4\xafrengtas Klaip\xc4\x97doje, Liep\xc5\xb3 g. 16, esan\xc4\x8di\xc5\xb3 Centrini\xc5\xb3 pa\xc5\xa1to r\xc5\xabm\xc5\xb3\xc2\xa0kvadratiniame 42\xc2\xa0m auk\xc5\xa1\xc4\x8dio bok\xc5\xa1te, i\xc5\xa1kilusiame 1893\xc2\xa0m.\n_START_SECTION_\nIstorija\n_START_PARAGRAPH_\nPirmasis varp\xc5\xb3 skambinimo \xc4\xafrenginys\xc2\xa0\xe2\x80\x93 kariljonas, veik\xc4\x99s Klaip\xc4\x97doje, pagamintas tuometin\xc4\x97s Ryt\xc5\xb3 Vokietijos Apoldos varp\xc5\xb3 gamykloje. Atitarnav\xc4\x99 senieji varpai Klaip\xc4\x97dos miesto savivaldyb\xc4\x97s pagal sutart\xc4\xaf buvo patik\xc4\x97ti saugoti Klaip\xc4\x97dos universitetui. Mokslo \xc4\xafstaiga ketino juos pakabinti savo bok\xc5\xa1te, bet v\xc4\x97liau paai\xc5\xa1k\xc4\x97jo, kad to padaryti negalima d\xc4\x97l netinkamos atramini\xc5\xb3 bok\xc5\xa1to konstrukcij\xc5\xb3 b\xc5\xabkl\xc4\x97s. Varpai saugoti nes\xc4\x97kmingai\xc2\xa0\xe2\x80\x93 6 i\xc5\xa1 j\xc5\xb3 (kiekvienas sv\xc4\x97r\xc4\x99s po kelias de\xc5\xa1imtis kilogram\xc5\xb3) buvo pavogti. Naujasis kariljonas buvo nulietas 2006\xc2\xa0m. Olandijoje, \xe2\x80\x9eRoyal Eijsbouts\xe2\x80\x9c varp\xc5\xb3 liejykloje. Naujojo Klaip\xc4\x97dos kariljono inauguracija \xc4\xafvyko per 2006 m. Kal\xc4\x97das. Prie instrumento montavimo ir derinimo darb\xc5\xb3 prisid\xc4\x97jo ir \xe2\x80\x9eVirmaldos\xe2\x80\x9c (Lietuva) firmos meistrai._NEWLINE_Klaip\xc4\x97dos kariljonas sudarytas i\xc5\xa1 48 nauj\xc5\xb3 lygaus profilio bronzos varp\xc5\xb3, kuri\xc5\xb3 diapazonas\xc2\xa0\xe2\x80\x93 keturios oktavos. Sunkiausio varpo skersmuo\xc2\xa0\xe2\x80\x93 1 163\xc2\xa0mm, o mas\xc4\x97 \xe2\x80\x93 903 kilogramai. Lengviausio varpo diametras\xc2\xa0\xe2\x80\x93 182\xc2\xa0mm, mas\xc4\x97 \xe2\x80\x93 10\xc2\xa0kg. Bendra varp\xc5\xb3 mas\xc4\x97 yra apie 5 095\xc2\xa0kg._NEWLINE_Nuo pat instrumento \xc4\xafrengimo buvo organizuojami tarptautiniai kariljono muzikos festivaliai. Pastaraisiais metais Klaip\xc4\x97doje koncertavo Giedrius Kuprevi\xc4\x8dius bei Julius Vilnonis (Kaunas), Malgorzata Drziewiecka (Lenkija), Jane O. Lauridsen (Danija) bei Jo Haazen (Belgija)._NEWLINE_Kariljonui speciali\xc5\xb3 k\xc5\xabrini\xc5\xb3 para\xc5\xa1\xc4\x97 Mindaugas Urbaitis, Zita Bru\xc5\xbeait\xc4\x97, Vladas \xc5\xa0vedas, Julius Vilnonis, Dalia Kairaityt\xc4\x97, Algimantas Kubili\xc5\xabnas, Antanas Jasenka, Zita Bru\xc5\xbeait\xc4\x97, Algirdas Klova, Giedr\xc4\x97 Pauliukevi\xc4\x8di\xc5\xabt\xc4\x97, Vidmantas Bartulis, Viktoras ir Giedrius Kuprevi\xc4\x8diai, K\xc4\x99stutis Ka\xc4\x8dinskas, Tatjana Voronina (Peterburgas), Marta Ira\xc4\x8dkova (\xc4\x8cekija) ir kt._NEWLINE_Klaip\xc4\x97dos karilionas 1987 m. \xc4\xafrengtas 1893 m. pastatyto Klaip\xc4\x97dos centrinio pa\xc5\xa1to  bok\xc5\xa1te. Karilion\xc4\x85 pagal Peterio \xc5\xa0ilingo projekt\xc4\x85 pagamino ir pastat\xc4\x97 Apoldos (Vokietija) varp\xc5\xb3 liejyklos meistrai. Karilion\xc4\x85 sudaro 48 chromati\xc5\xa1kai suderinti varpai, nulieti i\xc5\xa1 specialaus lydinio (78% varis ir 22% alavas). Klaviat\xc5\xabros apimtis 4 oktavos, nuo c1, d1 iki c5. _NEWLINE_Did\xc5\xbeiausio varpo Kristupo mas\xc4\x97 900 kg, ma\xc5\xbeiausio \xe2\x80\x93 15 kg. Bendra varp\xc5\xb3 mas\xc4\x97 6800 kg; su visomis konstrukcijomis apie 10ton\xc5\xb3. Varpus pagal A. Kli\xc5\xa1evi\xc4\x8diaus projekt\xc4\x85 fig\xc5\xabriniais reljefais dekoravo H. Erlingas (Veimaras). _NEWLINE_Muzikiniais varpais atliekami polifonijos meistr\xc5\xb3, Vakar\xc5\xb3 Europos klasik\xc5\xb3 bei Lietuvi\xc5\xb3 kompozitori\xc5\xb3 k\xc5\xabriniai, para\xc5\xa1yti specialiai \xc5\xa1iam instrumentui. Nuo pat instrumento \xc4\xafrengimo buvo rengiami tarptautiniai kariliono muzikos festivaliai, kuriuose be klaip\xc4\x97die\xc4\x8di\xc5\xb3 varp\xc5\xb3 muzik\xc4\x85 atliko sve\xc4\x8diai i\xc5\xa1 Kauno, taip pat i\xc5\xa1 Danijos, Vokietijos, Olandijos, Pranc\xc5\xabzijos, Belgijos ir Lenkijos. _NEWLINE_2006 m. rugs\xc4\x97jo 17 d. \xc4\xafvyko paskutinis senojo kariliono koncertas. Po to varpai buvo i\xc5\xa1montuoti ir prad\xc4\x97ti naujo \xe2\x80\x9eRoyal Eijsbauts\xe2\x80\x9c (Olandija) firmos kariliono montavimo darbai. Vienas i\xc5\xa1 sen\xc5\xb3j\xc5\xb3 varp\xc5\xb3 pateko \xc4\xaf Katy\xc4\x8di\xc5\xb3 \xc5\xa0v\xc4\x8d. Mergel\xc4\x97s Marijos Globos koply\xc4\x8dios varpin\xc4\x99 (buvo padovanotas).\n_START_SECTION_\nNaujasis kariljonas\n_START_PARAGRAPH_\nNaujasis Klaip\xc4\x97dos karilionas nulietas 2006 m. Olandijoje, \xe2\x80\x9eRoyal Eijsbauts\xe2\x80\x9c varp\xc5\xb3 liejykloje. Jis sudarytas i\xc5\xa1 48 nauj\xc5\xb3 lygaus profilio varp\xc5\xb3, kuri\xc5\xb3 diapazonas \xe2\x80\x93 keturios oktavos. Sunkiausio varpo f1 skersmuo 1163 mm, o svoris \xe2\x80\x93 903 kilogramai. Lengviausio f5 varpo diametras \xe2\x80\x93 182 mm, svoris \xe2\x80\x93 10 kg. Bendras varp\xc5\xb3 svoris yra apie 5095 kg. Jie buvo nulieti i\xc5\xa1 kokybi\xc5\xa1kos varp\xc5\xb3 bronzos, kurios sud\xc4\x97tis u\xc5\xbetikrina reikaling\xc4\x85 tiek ma\xc5\xbe\xc5\xb3 ir ma\xc5\xbeiausi\xc5\xb3, tiek auk\xc5\xa1t\xc5\xb3 da\xc5\xbeni\xc5\xb3 varp\xc5\xb3 ton\xc4\x85. Kiekvienas varpas ne tik savo ton\xc5\xb3 strukt\xc5\xabroje, bet ir derinyje su kitais varpais turi kokybi\xc5\xa1k\xc4\x85 skambes\xc4\xaf ir tembr\xc4\x85._NEWLINE_Pirm\xc4\x85 kart\xc4\x85 nauj\xc5\xb3j\xc5\xb3 varp\xc5\xb3 skambes\xc4\xaf klaip\xc4\x97die\xc4\x8diai i\xc5\xa1girdo per 2006 m. Kal\xc4\x97das.'